ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாற்றுத்திறனாளிகளுக்கான அடையாள அட்டை மூலம் கோவின் இணையளத்தில் பதிவு செய்யலாம் : மாநிலங்களுக்கு மத்திய அரசு கடிதம்
நாடு முழுவதும் பல பிரிவுகளைச் சேர்ந்த பயனாளிகளுக்கு கொவிட் தடுப்பூசி போட கோவின் என்ற டிஜிட்டல் தளத்தை மத்திய அரசு உருவாக்கியுள்ளது. தடுப்பூசி முறைகளை ஒழுங்குமுறைப்படுத்த, மத்திய அரசு தொடர்ந்து முயற்சிகள் மேற்கொண்டு வருகிறது.
இந்நிலையில் கோவின் 2.0 இணையளத்தில் பதிவு செய்யும்போது, மாற்றுத் திறனாளிகளுக்கான அடையாள அட்டையையும்  , போட்டோ அடையாள அட்டையாக சேர்க்கும்படி மாநிலங்கள் / யூனியன் பிரதேசங்களுக்கு மத்திய அரசு கடிதம் எழுதியுள்ளது. இதுவரை 7 வகையான போட்டோ அடையாள அட்டைகள் மட்டுமே கோவின் இணையதளத்தில் குறிப்பிடப்பட்டிருந்தன. தற்போது மாற்றுத்திறனாளிகளுக்கான அடையாள அட்டையும் சேர்க்கப்படுகிறது.
மத்திய சமூக நீதி மற்றும் மேம்பாட்டுத்துறை அமைச்சகம் வழங்கும் மாற்றுத்திறனாளிகளுக்கான அடையாள அட்டையில் பெயர், பிறந்த தேதி, பாலினம், போட்டோ உட்பட தேவையான அனைத்து அம்சங்களும் உள்ளதாகவும், கொவிட் தடுப்பூசி பதிவுக்கு இதை பயன்படுத்தலாம் எனவும் மாநிலங்களுக்கு அனுப்பியுள்ள கடிதத்தில் மத்திய சுகாதாரத்துறை அமைச்சகம் தெரிவித்துள்ளது.
இதற்கு தேவையான விதிமுறைகள் கோவின் இணையளத்தில் விரைவில் சேர்க்கப்படும். கொவிட் தடுப்பூசி போடுவதற்கு மாற்றுத் திறனாளிகளுக்கான அடையாள அட்டை, அனுமதிக்கப்பட்ட போட்டோ அடையாள அட்டையாக பயன்படுத்துவற்கு விரிவாக விளம்பரப்படுத்தும்படி மாநிலங்கள் மற்றும் யூனியன் பிரதேசங்களுக்கு மத்திய சுகாதாரத்துறை அமைச்சகம் அறிவறுத்தியுள்ளது.
யுடிஐடி அடையாள அட்டையின் மாதிரி மற்றும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/ Press Release Page.aspx?PRID=1725057
------
(Visitor Counter : 167
குடியரசுத் தலைவர் செயலகம்
மகாராஜா ஸ்ரீராம் சந்திர பஞ்சா தேவ் பல்கலைக்கழகத்தின் 12வது பட்டமளிப்பு விழாவில் குடியரசுத்தலைவர் பங்கேற்பு
ஒடிசாவின் பரிபாடாவில் உள்ள மகாராஜா ஸ்ரீராம் சந்திர பஞ்சா தேவ் பல்கலைக்கழகத்தின் 12வது பட்டமளிப்பு விழாவில் குடியரசுத்தலைவர் திருமதி திரௌபதி முர்மு இன்று கலந்து கொண்டு பட்டமளிப்பு உரையாற்றினார்.
மகாராஜா ஸ்ரீராம் சந்திர பஞ்சா தேவ் பல்கலைக்கழகம் தனது வரலாற்றின் குறுகிய காலத்திலேயே உயர்கல்வி மற்றும் ஆராய்ச்சித் துறையில் தனித்துவ அடையாளத்தை உருவாக்கியுள்ளது என்று குடியரசுத்தலைவர் கூறினார்.
பழங்குடியினரின் பழக்கவழக்கங்கள் மற்றும் கலாச்சார மரபுகளின் அடித்தளத்தைப் பாதுகாக்கும் நோக்கத்துடன் பல்கலைக்கழக வளாகத்தில் 'புனித தோப்பு' நிறுவியதற்காக குடியரசுத்தலைவர் பாராட்டினார். சுற்றுச்சூழல் மற்றும் உள்ளூர் பல்லுயிர் பாதுகாப்பிற்கு 'புனித தோப்பு' முக்கியமானது என்று அவர் கூறினார். சமூகம் சார்ந்த இயற்கை வள நிர்வாகத்திற்கு சிறந்த எடுத்துக்காட்டுகளில் இதுவும் ஒன்றாகும்.
புவி வெப்பமடைதல் மற்றும் பருவநிலை மாற்றம் போன்ற சவால்களை உலகம் எதிர்கொண்டுள்ளதாக அவர் தெரிவித்தார். சுற்றுச்சூழலுக்கான வாழ்க்கை முறை என்று அழைக்கப்படும் இயற்கைக்கு ஏற்ற வாழ்க்கை முறையை உலகிற்கு இந்தியா காட்டியுள்ளது. மரங்கள், செடிகள், மலைகள், ஆறுகள் அனைத்திற்கும் உயிர் இருப்பதாகவும், மனிதர்கள் மட்டுமல்லாது அனைத்து உயிரினங்களும் இயற்கையின் குழந்தைகள் என்றும் நம் பாரம்பரியத்தில் நம்பப்படுகிறது. எனவே, இயற்கையோடு இயைந்து வாழ்வது அனைத்து மனிதர்களின் கடமையாகும். இந்தப் பகுதியில் அமைந்துள்ள சிமிலிபால் தேசியப் பூங்கா பல்லுயிர் பெருக்கத்தில் உலக அளவில் முக்கிய இடத்தைப் பெற்றுள்ளது என்று அவர் கூறினார். பல்கலைக்கழக மாணவர்களும் ஆசிரியர்களும் தங்கள் ஆராய்ச்சி மற்றும் கண்டுபிடிப்புகள் மூலம் பல்லுயிர் பெருக்கத்தைப் பாதுகாப்பதற்கான வழியைக் கண்டுபிடிப்பார்கள் என்று அவர் நம்பிக்கை தெரிவித்தார்.
பட்டம் பெறுவதுடன் கல்விச் செயற்பாடுகள் நிறைவடைந்ததாக அர்த்தமல்ல. கல்வி என்பது ஒரு தொடர்ச்சியான செயல்முறை. உயர்கல்வி பெற்ற பிறகு சிலர் வேலை செய்வார்கள், சிலர் வணிகம் செய்வார்கள், சிலர் ஆராய்ச்சி செய்வார்கள், ஆனால் ஒரு வேலையைச் செய்ய நினைப்பதை விட வேலை கொடுக்க நினைப்பது நல்லது என்று அவர் கூறினார். இப்பல்கலைக்கழகம் தொழில் காப்பக மையத்தை அமைத்து, மாணவர்கள், முன்னாள் மாணவர்கள் மற்றும் சாதாரண மக்களுக்கு ஸ்டார்ட் அப்களை அமைப்பதில் உதவிகளை வழங்கி வருகிறது என்பதை மகிழ்ச்சியுடன் அவர் குறிப்பிட்டார்.
வாழ்க்கையின் ஒவ்வொரு துறையிலும் போட்டியை எதிர்கொள்ள வேண்டியிருக்கிறது. மாணவர்கள் எப்போதும் போட்டியில் வெற்றி பெற முயற்சி செய்ய வேண்டும் என்றும், அதற்காக அவர்கள் உயர் திறன்களைப் பெற்று அதிக செயல்திறனை நோக்கி செல்ல வேண்டும் என்றும் அவர் கூறினார்.
போட்டி என்பது வாழ்க்கையின் இயல்பான பக்கம், ஆனால் ஒத்துழைப்பு என்பது வாழ்க்கையின் அழகான பக்கமாகும் என்று குடியரசுத்தலைவர் கூறினார். சமுதாயத்தில் நலிந்தவர்களையும் அடித்தட்டு மக்களையும் அவர்களின் கைகளைப் பிடித்து முன்னேற்ற வேண்டும் என்று மாணவர்களுக்கு அறிவுறுத்தினார். தாராள மனப்பான்மை மற்றும் ஒத்துழைப்பு மூலம் ஆரோக்கியமான சமுதாயத்தை கட்டியெழுப்ப முடியும் என்றார் அவர். மாணவர்கள் தங்கள் மகிழ்ச்சி மற்றும் ஆர்வத்தைப் பற்றி மட்டும் சிந்திக்காமல் சமூகம் மற்றும் நாட்டின் நலனைப் பற்றியும் சிந்திக்க வேண்டும் என்று அவர் கேட்டுக் கொண்டார்.
பழங்குடியினர் நலத்துறை அமைச்சகம்
வாழும் கலை அமைப்புடன் இணைந்து பழங்குடியினர் நலத்துறைக்கான இரண்டு சிறப்பு மையங்களை திரு அர்ஜுன் முண்டா நாளை துவக்கம்
வாழும் கலை அமைப்புடன் இணைந்து பழங்குடியினர் நலத்துறைக்கான இரண்டு சிறப்பு மையங்களை மத்திய பழங்குடியினர் நலத்துறை அமைச்சர் திரு அர்ஜுன் முண்டா காணொலி காட்சி வாயிலாக நாளை தொடங்கி வைக்கிறார். வாழும் கலையின் குருதேவர் ஸ்ரீ ஸ்ரீ ரவிசங்கர் இந்த நிகழ்ச்சியில் கலந்து கொள்வார்.
முதல் கட்டமாக பஞ்சாயத்து ராஜ் நிறுவனங்களை வலுப்படுத்தும் நோக்கத்துடன் ஜார்க்கண்ட் மாநிலத்தின் ஐந்து மாவட்டங்களில் உள்ள 150 கிராமங்கள் மற்றும் 30 கிராமப் பஞ்சாயத்துகளில், தேர்ந்தெடுக்கப்பட்ட பஞ்சாயத்து ராஜ் நிறுவன பிரதிநிதிகளிடம் பழங்குடியினர் சட்டம் மற்றும் விதிகள் மற்றும் அவர்களுக்கான பல்வேறு நலத்திட்டங்களை எளிதாக பயன்படுத்துவது குறித்து விழிப்புணர்வு ஏற்படுத்தப்படும்.
இரண்டாவதாக மகாராஷ்டிராவின் அவுரங்காபாத் மாநிலத்தில் உள்ள 10,000 பழங்குடி விவசாயிகளுக்கு நிலையான இயற்கை விவசாய வழிமுறைகள் குறித்து பயிற்சி அளிக்கப்படும். பழங்குடி விவசாயிகளை தற்சார்பு அடையச் செய்யும் வகையில் இந்த முயற்சி செயல்படுத்தப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 103.53 கோடியைக் கடந்தது
நாட்டில் கடந்த 24 மணி நேரத்தில் 55,89,124 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 103.53 கோடியைக்  கடந்தது. 1,02,95,714 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 14,021 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,35,97,339 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.19 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 122 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 13,451 பேருக்குப் புதிதாகத் தொற்று ஏற்பட்டுள்ளது. 238 நாட்களில் இது மிகக் குறைந்த எண்ணிக்கையாகும்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2 லட்சத்திற்கும் கீழ் குறைந்து தற்போது 1,62,661 ஆக உள்ளது; 2020 மார்ச் மாதத்திற்குப்பின் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.48 சதவீதமாக உள்ளது.
கடந்த 24 மணி நேரத்தில் 13,05,962 கொவிட் பரிசோதனைகள் செய்யப்பட்டன. இதுவரை சுமார் 60.32 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 32 நாட்களில் 2 சதவீதத்திற்கும் குறைவாக நீடித்து, தற்போது 1.22 சதவீதமாக உள்ளது. தினசரித் தொற்று விகிதம் 1.03 சதவீதமாக பதிவாகியுள்ளது. இந்த எண்ணிக்கை தொடர்ந்து 58 நாட்களாக 3 சதவீதத்திற்குக் கீழே 23 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766807
(Visitor Counter : 187
உள்துறை அமைச்சகம்
இல்லந்தோறும் மூவர்ணக் கொடி பிரச்சாரத்தின் கீழ் புதுதில்லியில் தமது இல்லத்தில் தேசியக் கொடியை ஏற்றி வைத்து அதனுடன் எடுத்துக் கொண்ட சுய புகைப்படத்தை மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா பகிர்ந்துள்ளார்
இல்லந்தோறும் மூவர்ணக் கொடி பிரச்சாரத்தின் கீழ் புதுதில்லியில் தமது இல்லத்தின் உச்சியில் இன்று மூவர்ணக் கொடியை ஏற்றி வைத்து, அதனுடன் எடுத்துக் கொண்ட சுய புகைப்படத்தை மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா பகிர்ந்துள்ளார்.சுதந்திர தினத்திற்கு முன் வானத்தில் கோடிக்கணக்கான தேசியக்கொடிகள் பறப்பது, இந்தியாவை மீண்டும் மகத்துவத்தின் முன்னுதாரணமாக மாற்றுவதற்கான தேசத்தின் கூட்டு விருப்பத்தை அடையாளப்படுத்துகிறது என்று ட்விட்டர் பதிவு மூலம், திரு அமித் ஷா கூறினார்.
பிரதமர் திரு நரேந்திர மோடி விடுத்த அழைப்பை ஏற்று நாடு முழுவதும் இல்லந்தோறும் தேசியக்கொடி பிரச்சாரம் முன்னெடுக்கப்பட்டு வருவதாக உள்துறை அமைச்சர் தெரிவித்தார். நாட்டு மக்கள் அனைவரும் தங்களது இல்லங்களில் தேசியக் கொடியை ஏற்றி வைத்து, http://harghartiranga.com
என்ற இணையதளத்தில் சுய புகைப்படங்களைப் பதிவிடுமாறும், பிறரையும் ஊக்கப்படுத்துமாறும் அவர் கோரிக்கை விடுத்தார். இந்தியாவின் ஒற்றுமை மற்றும் சகோதரத்துவத்தைப் போற்றும் வகையில், இன்று தில்லியில் உள்ள தமது இல்லத்தில் தேசியக் கொடியை ஏற்றியதாக திரு ஷா கூறினார். இல்லந்தோறும் மூவர்ணக் கொடி பிரச்சாரத்தில் கலந்து கொண்டதற்காக பெறப்பட்ட சான்றிதழையும் உள்துறை அமைச்சர் பகிர்ந்து கொண்டார்.
பாதுகாப்பு அமைச்சகம்
ஐக்கிய அரபு அமீரக கடற்படையுடன் இருதரப்பு கடல்சார் கூட்டு பயிற்சியில் இந்திய கடற்படை பங்கேற்பு
ஐக்கிய அரபு எமிரேட்ஸ் கடற்படையுடன் இருதரப்பு கடற்படை கடல்சார் கூட்டு பயிற்சியில் பங்கேற்பதற்காக மேற்கு கடற்படையின் கொடி அதிகாரி ரியர் அட்மிரல் வினீத் மெக்கார்டி தலைமையில் இரண்டு இந்திய கடற்படை கப்பல்கள் ஐ.என்.எஸ் விசாகப்பட்டினம் மற்றும் ஐ.என்.எஸ் திரிகந்த் ஆகியவை 8 ஆகஸ்ட் 2023 அன்று துபாயின் போர்ட் ரஷீத் சென்றடைந்தன.
இரண்டு நாட்கள் விரிவான திட்டமிடலுக்குப் பிறகு, இரு கடற்படைகளும் இன்று இருதரப்பு கடல்சார் கூட்டாண்மை பயிற்சியை நடத்தின. இது வலுவான தொழில்முறை பிணைப்புகளை உருவாக்கும் அதே நேரத்தில் சிறந்த நுட்பங்கள் மற்றும் நடைமுறைகள் குறித்த பயிற்சிகள் மூலம் இரு கடற்படைகளுக்கும் இடையிலான பரஸ்பர ஒருங்கிணைப்பை மேம்படுத்தும்.
தனது பயணத்தின் போது, ரியர் அட்மிரல் மெக்கார்டி அபுதாபி கடற்படை தளத்தில் ஐக்கிய அரபு எமிரேட்ஸ் கடற்படை படைகளின் துணை தளபதி பிரிகேடியர் அப்துல்லா ஃபர்ஜ் அல் மெஹ்ர்பியை சந்தித்தார். கடற்கொள்ளை, கடத்தல், ஆட்கடத்தல் போன்ற பொதுவான சவால்களை கூட்டாக எதிர்கொள்வதற்கும், கடல்சார் பாதுகாப்பை மேம்படுத்துவதற்கும், இரு கடற்படைகளுக்கும் இடையிலான ஒத்துழைப்பை அதிகரிக்க அவர்கள் ஒப்புக்கொண்டனர்.
ஐக்கிய அரபு அமீரகத்திற்கான இந்தியத் தூதர் மேதகு திரு. சஞ்சய் சுதீரையும் அட்மிரல் மெக்கார்டி சந்தித்துப் பேசினார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 48.52 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,09,33,022 பேர் குணமடைந்துள்ளனர்.
குணமடைந்தவர்களின் விழுக்காடு 97.37%.
கடந்த 24 மணி நேரத்தில் 36,668 பேர் குணமடைந்துள்ளனர்.
கடந்த 24 மணி நேரத்தில் 42,625 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,10,353 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.29%.
வாராந்திர தொற்று உறுதி விழுக்காடு 5%க்கும் குறைவாக, 2.36%ஆக உள்ளது.
தினசரி தொற்று உறுதி வீதம் 5%க்கும் கீழ், 2.31%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 47.31 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742104
தகவல் மற்றும் ஒலிபரப்பு அமைச்சகம்
மீடியா ஒன் அலைவரிசைக்கான அப்லிங்க் மற்றும் டவுன் லிங்க் அனுமதியை ரத்து செய்து தகவல் மற்றும் ஒலிபரப்பு அமைச்சகம் பிறப்பித்த உத்தரவு கேரள உயர்நீதிமன்றத்தால் ஏற்கப்பட்டுள்ளது
மீடியா ஒன் செய்தி மற்றும் நடப்பு நிகழ்வுகள் அலைவரிசைக்கான அப்லிங்க்  மற்றும் டவுன் லிங்க்  அனுமதியை ரத்து செய்து தகவல் மற்றும் ஒலிபரப்பு அமைச்சகம் பிறப்பித்த உத்தரவு இன்று கேரள உயர்நீதிமன்றத்தால் ஏற்கப்பட்டது. இந்த அலைவரிசைக்கு உள்துறை அமைச்சகம், பாதுகாப்பு அனுமதியை மறுத்ததால் கட்டுப்பாடுகள் விதிக்கப்பட்டன.
தகவல் மற்றும் ஒலிபரப்பு அமைச்சகத்தின் உத்தரவை எதிர்த்து தாக்கல் செய்யப்பட்ட ரிட் மனுவைத் தள்ளுபடி செய்த நீதிமன்றம் உளவுத்துறையின் தகவல்கள் அடிப்படையில், உள்துறை அமைச்சகத்தால் இந்த அலைவரிசைக்குப் பாதுகாப்பு அனுமதி மறுக்கப்பட்டிருப்பது, நியாயமானது என்று கூறியுள்ளது.
மீடியா ஒன் அலைவரிசையை செயல்படுத்தி வரும் மத்யமம் ஒலிபரப்பு நிறுவனத்திற்கு வழங்கப்பட்ட அப்லிங்க் மற்றும் டவுன்லிங்க் அனுமதியை ரத்து செய்து தகவல் மற்றும் ஒலிபரப்பு அமைச்சகம் 2022 ஜனவரி 31 அன்று உத்தரவு பிறப்பித்தது. இந்த அலைவரிசையின் பெயரை அனுமதிக்கப்பட்ட அலைவரிசைகளின் பட்டியலிலிருந்தும் இந்த உத்தரவு நீக்கியது.
ஏற்கனவே இந்த அலைவரிசைக்கு 30.09.2011 முதல் 29.09.2021 வரையிலான காலத்திற்கு அப்லிங்க் மற்றும் டவுன்லிங்க் அனுமதி வழங்கப்பட்டது.
----
(Visitor Counter : 133
அறிவியல் மற்றும் தொழில்நுட்பத்துறை
இந்தியாவிற்கும் ஜெர்மனிக்கும் இடையிலான கூட்டு ஆராய்ச்சி மற்றும் மேம்பாட்டு திட்டங்களில் பெண் ஆராய்ச்சியாளர்கள் இணைவதற்கான திட்டம் முதல்முறையாக தொடக்கம்
லேட்டரல் என்ட்ரி மூலம் ஆராய்ச்சி மற்றும் மேம்பாட்டுத் துறையில் பெண்களை மேம்படுத்துவதற்கான முதல்-வகையான திட்டம் நேற்று தொடங்கப்பட்டது.
அறிவியல் மற்றும் பொறியியல் ஆராய்ச்சியில் பெண்களின் ஈடுபாடு என்ற இத்திட்டம் ஆராய்ச்சி மற்றும் மேம்பாட்டுப் பணிகளில் பெண் ஆராய்ச்சியாளர்களை ஊக்குவிப்பதற்காக இந்திய-ஜெர்மன் அறிவியல் மற்றும் தொழில்நுட்ப மையத்தால் தொடங்கப்பட்டுள்ளது.
பாலின சமத்துவம் மற்றும் அறிவியல், தொழில்நுட்பத்தில் பெண்களின் பங்கேற்பை இத்திட்டம் மேம்படுத்தும் என்று அறிவியல் மற்றும் தொழில்நுட்பத் துறையின் சர்வதேச ஒத்துழைப்புப் பிரிவின் தலைவரும் இத்திட்டத்தின் இந்திய இணைத் தலைவருமான திரு எஸ் கே வர்ஷ்னி கூறினார்.
ஜெர்மன் இணைத் தலைவர் மற்றும் ஜெர்மன் கல்வி மற்றும் ஆராய்ச்சி அமைச்சகத்தின் சார்பாகப் பேசிய டாக்டர் உல்ரைக் வோல்டர்ஸ், மையத்தின் தற்போதைய முதன்மை திட்டமான 2+2-க்கு கூடுதலாக இந்த திட்டம் இருக்கும் என்று கூறினார்.
இந்திய அரசின் அறிவியல் மற்றும் தொழில்நுட்பத் துறை மற்றும் ஜெர்மனியின் மத்திய கல்வி மற்றும் ஆராய்ச்சி அமைச்சகம் ஆகியவற்றின் கூட்டு முயற்சியான இந்த திட்டம், வழக்கமான/நீண்ட கால ஆராய்ச்சிப் பதவிகளை வகிக்கும் பெண் விஞ்ஞானிகளுக்கு ஆதரவளிக்கும்.
தேர்ந்தெடுக்கப்பட்டவர்களுக்கு அதிகபட்சமாக இந்திய தரப்பிலிருந்து ரூ 39 லட்சமும், ஜெர்மன் தரப்பிலிருந்து € 48000-ம் வழங்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775314
குடியரசுத் துணைத் தலைவர் செயலகம்
நம் கலாச்சாரத்தின் ஒருங்கிணைந்த பகுதியாக யோகா திகழ்கிறது; இது ஒட்டுமொத்த மனித சமுதாய நலனுக்கானது – திரு ஜக்தீப் தன்கர்
உடல், மனம், ஆன்மா ஆகியவற்றை யோகா ஒருங்கிணைக்கிறது என்று குடியரசு துணைத்தலைவர் திரு ஜக்தீப் தன்கர் தெரிவித்துள்ளார். இந்த பழங்கால அறிவியல் தனிநபர்களின் நலன்களில் மட்டும் கவனம் செலுத்தாமல் ஒட்டுமொத்த சமுதாயத்தின் நலன்களிலும் அக்கறை கொள்வதாக கூறினார்.
மத்தியப்பிரதேசம் மாநிலம் ஜபல்பூரில் இன்று நடைபெற்ற 9-வது சர்வதேச யோகா தினக் கொண்டாட்டத்தில் உரையாற்றிய அவர், யோகா பயிற்சி என்பது ஒரே நாளில் கொண்டாடப்படும் சிறப்பு தினமாக இல்லாமல் மக்களின் அன்றாட வாழ்வில் இது ஒருங்கிணைந்த பகுதியாக உள்ளது என்று குறிப்பிட்டார். ஐ.நா பொதுச்சபையின் 69-வது கூட்டத்தின் போது ஜூன் 21 அன்று சர்வதேச யோகா தினம் கொண்டாடப்பட வேண்டும் என்று பரிந்துரை செய்த பிரதமர், நரேந்திர மோடியின் பங்களிப்பை அவர் பாராட்டினார். இதன் மூலம் இந்த பரிந்துரை 193 நாடுகளால் ஒருமனதாக ஏற்றுக் கொள்ளப்பட்டதாக சுட்டிக்காட்டினார். இந்தியாவின் முயற்சியின் விளைவாக யோகா தினம் உலகத் திருவிழாவாக அமைந்துள்ளது என்று திரு ஜக்தீப் தன்கர் குறிப்பிட்டார்.
ரசாயனம் மற்றும் உரங்கள் அமைச்சகம்
மத்திய ரசாயனம் மற்றும் உரத்துறை அமைச்சகத்தின் விடுதலையின் அம்ரித் மகோத்ஸவ ஐகானிக் வார கொண்டாட்டம்: திரு மன்சுக் மாண்டவியா தொடங்கி வைத்தார்
மத்திய ரசாயனம் மற்றும் உரத்துறை அமைச்சகத்தின் விடுதலையின் அம்ரித் மகோத்ஸவ ஐகானிக் வார கொண்டாட்டத்தை மத்திய சுகாதாரம் மற்றும் குடும்ப நலத்துறை அமைச்சர் திரு மன்சுக் மாண்டவியா காணொலி வாயிலாக இன்று தொடங்கி வைத்தார். இதை முன்னிட்டு பஞ்சாப்பில் உள்ள தேசிய மருந்து கல்வி மற்றும் ஆராய்ச்சி கழகம்  ஒரு வார நிகழ்ச்சியை நடத்துகிறது. இதில் சொற்பொழிவுகள், கருத்தரங்குகள் மற்றும் கண்காட்சிகளுக்கு ஏற்பாடு செய்யப்பட்டுள்ளன.
ஐகானிக் வார நிகழ்ச்சியை தொடங்கி வைத்த மத்திய அமைச்சர் திரு மன்சுக் மாண்டவியா கூறியதாவது:
உலகின் மருந்தகம் இந்தியா என சரியாக அழைக்கப்படுகிறது. பொது மருந்துகளின் மிகப் பெரிய உற்பத்தி நாடாக இந்தியா உள்ளது. உலகின் பல நாடுகளுக்கு பொது மருந்துகளை இந்தியா ஏற்றுமதி செய்கிறது. இந்தியாவில் மருந்து தொழில்கள் மேம்பாட்டில் தேசிய மருந்துக் கல்வி மற்றும் ஆராய்ச்சி கழகம் முக்கிய பங்காற்றுகிறது. அவற்றின் பாடத்திட்டம் மற்றும் ஆராய்ச்சி, மருந்து தொழில் துறையின் தற்போதைய தேவைக்கு ஏற்ப சீரமைக்கப்பட வேண்டும். குறு, சிறு மற்றும் நடுத்தர தொழில் நிறுவனங்களுக்கு புதுமையான தீர்வுகளை நிபெர் வழங்க வேண்டும். நாட்டில் தொடங்கப்படும் தேசிய மருத்துவ கருவி பூங்காங்களுடன், நிபர் இணைந்து செயல்பட வேண்டும்.
சுதந்திர இந்தியாவின் வைரவிழாவை கொண்டாடும் வேளையில், மருந்து நிறுவனங்கள் மற்றும் நிபெர் ஆகியவை அடுத்த 25 ஆண்டுகளுக்கான திட்டம் பற்றி சிந்திக்க வேண்டும். முக்கிய மருந்துகளின் மூலப்பொருட்களுக்கு நாம் இறக்குமதிகளை சார்ந்து உள்ளோம். இந்தியாவில் மிக குறைந்த அளவிலான மருந்துகளுக்கே காப்புரிமை பெறப்பட்டுள்ளது. இந்த நிலை அடுத்த 25 ஆண்டுகளில் மாற வேண்டும். மருந்து துறையில் இந்தியா தற்சார்பு நிலையை அடைய நாம் பாடுபட வேண்டும்.
இவ்வாறு அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760787
திறன் மேம்பாடு மற்றும் தொழில் முனைவோர் அமைச்சகம்
நாட்டில் திறன் வளர்த்தலுக்காக அரசின் பல்வேறு நடவடிக்கைகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய திறன் வளர்த்தல் மற்றும் தொழில் முனைதல் அமைச்சர் திரு ஆர்.கே. சிங், கீழ்க்கண்ட தகவல்களை அளித்தார்.
கொவிட்-19 பொதுமுடக்கத்துக்கிடையே 'ஈ-ஸ்கில் இந்தியா' தளத்தின் வழியே தேசிய திறன் வளர்த்தல் நிறுவனத்தின் மூலம் இணைய வழி திறன் பயிற்சிகளை, திறன் வளர்த்தல் மற்றும் தொழில் முனைதல் அமைச்சகம் வழங்குகிறது.
2020 செப்டம்பர் 21 முதல் நேரடி பயிற்சிகளை உள்துறை அமைச்சகம் அனுமதித்துள்ள நிலையில், சுகாதாரம் மற்றும் குடும்ப நல அமைச்சகம் வெளியிட்டுள்ள நிலையான செயல்பாட்டு வழிமுறைகளைப் பின்பற்றி பயிற்சிகள் நடத்தப்படும்.
பொதுமுடக்கத்தின் போது 9,38,851 நபர்களுக்கு இணையம் மூலம் பயிற்சி வழங்கப்பட்டுள்ளது. இதைத் தவிர, 1,31,241 பேர் பாரத்ஸ்கில் கைபேசி செயலியின் மூலம் ஆன்லைன் பயிற்சி வசதிகளைப் பெற்றனர்.
அமைச்சகத்தின் கீழ் செயல்படும் தன்னாட்சி பெற்ற அமைப்பான தேசிய பயிற்சியியல் ஊடக நிறுவனம், 3080 இணைய வழி வகுப்புகள் மூலம் 16,55,953 பேரை சென்றடைந்துள்ளது.
குறுகிய கால திறன் வளர்த்தல் பயிற்சிகளை அளிப்பதற்காக பிரதமர் கௌஷல் விகாஸ் யோஜனா-2016-20 என்னும் திட்டத்தை நாடு முழுவதும் திறன் வளர்த்தல் மற்றும் தொழில் முனைதல் அமைச்சகம் செயல்படுத்துகிறது.
இத்திட்டத்தின் கீழ், கடந்த மூன்று வருடங்களில், 2020 மார்ச் 17 வரை, நாடு முழுவதும் 88.91 லட்சம் பேருக்கு பயிற்சி அளிக்கப்பட்டுள்ளது. 2017-18, 2018-19 மற்றும் 2019-20 ஆகிய ஆண்டுகளில், இந்த திட்டத்தின் மூலம் தமிழ்நாட்டில் முறையே 1,33,589, 1,27,850 மற்றும் 1,73,156 நபர்களுக்கு பயிற்சி வழங்கப்பட்டுள்ளது.
இந்த மூன்று வருடங்களில் நாடு முழுவதும் முறையே 21,55,838, 20,97,297 மற்றும் 46,38,069 பேருக்கு பயிற்சியளிக்கப்பட்டுள்ளது.
https://pib.gov.in/PressReleasePage.aspx?PRID=1656067
அறிவியல் மற்றும் தொழில்நுட்பத்துறை
சமீபத்தில் தொடங்கப்பட்ட ‘ஹெர் ஸ்டார்ட்’ தளம் பெண் தொழில்முனைவோரை ஊக்குவிக்கும்: மத்திய அமைச்சர் டாக்டர் ஜிதேந்திர சிங்
சமீபத்தில் தொடங்கப்பட்ட ‘ஹெர் ஸ்டார்ட்’ தளம் பெண் தொழில்முனைவோரை ஊக்குவிக்கும் வகையிலும், பெண்கள் ஸ்டார்ட்-அப் நிறுவனங்களை தொடங்க வழிவகை செய்யும் என்று மத்திய அமைச்சர் அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
தொழில் வர்த்தகக் கூட்டமைப்பு நடத்திய பாரத் ஸ்டார்ட்-அப் கருத்தரங்கம் மற்றும் எக்ஸ்போ-2023 நிகழ்வில் பேசிய மத்திய அமைச்சர் டாக்டர் ஜிதேந்திர சிங், “பெண்கள் தலைமையிலான ஸ்டார்ட்-அப் நிறுவனங்களுக்கு ஓராண்டு காலகட்டத்தில் மாதந்தோறும் ரூ.20,000 உதவித்தொகையை வழங்கும் திட்டத்தை பிரதமர் திரு நரேந்திர மோடி தலைமையிலான மத்திய அரசு தொடங்கியுள்ளது” என்றார்
“இந்தியாவின் பொருளாதாரம் மற்றும் கலாச்சாரத்தில் தொழில்முனைவு ஆற்றல் ஒன்றிணைந்துள்ளது. தொழிற்சாலைகளோடு இணைந்து பாடத்திட்டம் மற்றும் நிறுவனங்களை அதிநவீன தொழில்நுட்பத்தின் மூலமாக மேம்படுத்தி குறைந்த காலகட்டத்தில் தயாரிப்புகளை வெளிக் கொண்டுவர வேண்டியது முக்கியமானதாகும். புத்தாக்க நடவடிக்கைகளுக்கு இந்தியா முக்கிய ஆதாரமாக முன்னேறி வருகிறது என்றார்.
பிரதமர் அலுவலகம்
உக்ரைன் அதிபருடன் பிரதமர் சந்திப்பு
ஹிரோஷிமாவில் ஜி-7 உச்சி மாநாட்டின்போது 2023 மே 20-ம் தேதியன்று பிரதமர் மோடி உக்ரைன் அதிபர் விலாடிமிர் செலென்ஸ்கியைச் சந்தித்தார்
உக்ரைனில் ஏற்பட்டுள்ள மோதல் உலகம் முழுவதும் தாக்கத்தை ஏற்படுத்தியுள்ளதாக பிரதமர் அவரிடம் குறிப்பிட்டார். எவ்வாறாயினும், தன்னைப் பொறுத்த வரை இது அரசியல் பிரச்சனையோ, பொருளாதார பிரச்சினையோ அல்ல எனவும், மாறாக மனிதநேயம், மனித விழுமியங்கள் பற்றிய பிரச்சினை என்றும் பிரதமர் குறிப்பிட்டார்.
இந்திய மாணவர்களை பாதுகாப்பாக வெளியேற்றுவதில் உக்ரைனின் ஒத்துழைப்பைப் பாராட்டிய பிரதமர், அந்த மாணவர்களுக்கு இந்தியாவில் தேர்வு நடத்த உக்ரேனிய கல்வி நிறுவனங்கள் எடுத்த முடிவை வரவேற்றார்.
போர் நிறுத்தத்திற்கான பேச்சுவார்த்தை மற்றும் இராஜதந்திர நடவடிக்கைகளுக்கு இந்தியாவின் ஆதரவை பிரதமர் தெரிவித்தார். இந்த நிலையை சீர் செய்ய இந்தியாவும், தானும் தனிப்பட்ட முறையில் அனைத்தையும் செய்யத் தயாராக உள்ளதாகப் பிரதமர் அவரிடம் கூறினார்.
உக்ரைன் மக்களுக்கு இந்தியா தொடர்ந்து மனிதாபிமான உதவிகளை வழங்கும் என்று பிரதமர் கூறினார். உக்ரைனின் தற்போதைய நிலைமை குறித்து அதிபர் செலென்ஸ்கி பிரதமருக்கு விளக்கினார். இரு தரப்பினரும் தொடர்ந்து தகவல்களைப் பரிமாரிக்கொள்ள ஒப்புக்கொண்டனர்.
இளைஞர் நலன் மற்றும் விளையாட்டு அமைச்சகம்
இந்தியாவில் விளையாட்டின் வளர்ச்சிக்கான திட்டங்கள் பற்றி மாநிலங்கள், யூனியன் பிரதேசங்களின் விளையாட்டு அமைச்சர்களுடன் மத்திய அமைச்சர் திரு அனுராக் சிங் தாக்கூர் கலந்துரையாடுகிறார்
இந்தியாவில் விளையாட்டுகளை மேலும் ஊக்குவிப்பது தொடர்பாக அனைத்து மாநிலங்கள் மற்றும் யூனியன் பிரதேசங்களின் விளையாட்டு அமைச்சர்களுடன் மத்திய இளைஞர் நலன் மற்றும் விளையாட்டு அமைச்சர் திரு அனுராக் சிங் தாக்கூர் திங்கட்கிழமை அன்று காணொலி வாயிலாக உரையாடுவார்.
டோக்கியோவில் நடைபெற்ற ஒலிம்பிக்ஸ் மற்றும் பாராலிம்பிக்ஸ் போட்டிகளின் மாபெரும் வெற்றியைத் தொடர்ந்து, இந்தியாவை உயரிய விளையாட்டு தேசமாக உருவாக்குவதில் மாநிலங்கள் மற்றும் யூனியன் பிரதேசங்களின் எதிர்கால திட்டங்கள் மற்றும் பங்களிப்பு குறித்து இந்தக் கலந்துரையாடலின் போது திரு அனுராக் சிங் தாக்கூர் கேட்டறிவார். மத்திய இளைஞர் நலன் மற்றும் விளையாட்டுத்துறை இணை அமைச்சர் திரு நிசித் பிரமாணிக்கும் இந்த சந்திப்பில் கலந்து கொள்வார்.
இந்திய அரசின் முக்கிய திட்டங்களான கேலோ இந்தியா, ஃபிட் இந்தியா ஆகியவை கலந்துரையாடலின் ஒருங்கிணைந்த அம்சமாக தொடர்ந்து நீடிக்கும்.
விளையாட்டு, மாநில அரசின் கட்டுப்பாட்டின்கீழ் செயல்படுவதால், நகர்ப்புற மற்றும் கிராமப்புற பகுதிகளில் திறன் வாய்ந்த மற்றும் பாரா வீரர்களுக்கு விளையாட்டு நிகழ்ச்சிகளை ஏற்பாடு செய்து, அடிமட்ட அளவில் திறமை வாய்ந்த வீரர்களைக் கண்டறிய மாநிலங்களை ஊக்கப்படுத்துவதே இந்தக் கலந்துரையாடலின் முக்கிய நோக்கமாகும்.
கடந்த 2018-ஆம் ஆண்டு அறிமுகப்படுத்தப்பட்ட கேலோ இந்தியா விளையாட்டுகள், இந்தியாவில் விளையாட்டுப் போட்டிகளை அடிமட்ட அளவில் மாற்றி அமைத்துள்ளது. அப்போது முதல், இளைஞர்களுக்காக, பல்கலைக்கழகம் மற்றும் குளிர்காலப் போட்டிகள் அடங்கிய பல்வேறு கேலோ இந்தியா விளையாட்டுப் போட்டிகள் நடத்தப்பட்டுள்ளன.
2019-ஆம் ஆண்டு தேசிய விளையாட்டு தினத்தன்று பிரதமர் திரு நரேந்திர மோடியால் துவக்கப்பட்ட ஃபிட் இந்தியா இயக்கமும், ஃபிட் இந்தியா சுதந்திர ஓட்டம், ஃபிட் இந்தியா செல்பேசி செயலி, ஃபிட் இந்தியா வினாடி வினா உள்ளிட்ட பிரச்சாரங்களின் வாயிலாக உடற்தகுதி பழக்கவழக்கங்களை புகுத்துவதில் மிகப்பெரும் மாற்றத்தை ஏற்படுத்தியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756267
-----
(Visitor Counter : 135
வணிகம் மற்றும் தொழில்துறை அமைச்சகம்
மாவட்டங்களின் வளர்ச்சி வீதத்தை 3 முதல் 4 சதவீதம்வரை உயர்த்துவதற்கான செயல் திட்டம் அமைச்சர் திரு.சுரேஷ் பிரபு
நாட்டின் பொருளாதார வளர்ச்சியில் மாவட்டங்களின் பங்கு குறித்த செயல் திட்டத்தை உருவாக்குவதற்கான கருத்து பரிமாற்ற கூட்டத்திற்கு இன்று மத்திய வர்த்தக தொழில்துறை மற்றும் சிவில் விமானப்போக்குவரத்து துறை அமைச்சர் திரு சுரேஷ் பிரபு தலைமை தாங்கினார். மாவட்ட நிலையில், ஆண்டு வளர்ச்சி வீதத்தை 3 முதல் 4 சதவீதம் உயர்த்துவதற்கான பொருளாதார செயல்பாடுகளை துரிதப்படுத்துவதன் மூலமான செயல் திட்டத்தை உருவாக்குவது இந்த கூட்டத்தின் நோக்கமாகும். இந்தியாவை 5 லட்சம் கோடி அமெரிக்க டாலர் பொருளாதாரமாக உயர்த்துவதற்கு உதவுவதே இந்த திட்டத்தின் விரிவான நோக்கமாகும்.
நிகழ்ச்சியில் பேசிய திரு. சுரேஷ் பிரபு வளர்ச்சி வீதத்தை அதிகரிக்க கீழ் நிலையை மேலாக கொண்ட அணுகுமுறை அவசியம் என்று கூறினார். எனவே, மாவட்டங்களை திட்டமிடல் மற்றும் செயல் நிலை பிரிவுகளாக கருதி, நுண்ம நிலையில் மாற்றத்தை கொண்டுவர வசதி ஏற்படுத்தவேண்டும். இந்த நோக்கத்தை நிறைவேற்ற சிந்துதுர்க் , ரத்னகிரி, வாரணாசி, விசாகப்பட்டிணம் போன்ற சில மாவட்டங்கள் முதற்கட்டமான முன்னோடித் திட்டத்திற்கு தேர்ந்தெடுக்கப்பட்டுள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
===========
(Visitor Counter : 68